Μιχάλης Γρηγορίου (προπονητής)

Ο **Μιχάλης Γρηγορίου** (Αθήνα, 19 Δεκεμβρίου 1973) είναι Έλληνας πρώην επαγγελματίας ποδοσφαιριστής και νυν προπονητής ποδοσφαίρου του Άρη.

## Καριέρα
### Σταδιοδρομία ως παίκτης
Ο Μιχάλης Γρηγορίου ανδρώθηκε σαν επαγγελματίας ποδοσφαιριστής με τα χρώματα του Εθνικού Πειραιώς, στον οποίο αγωνίστηκε από το 1989 έως και το 1996, με τον ίδιο να αγωνίζεται σε 3 πρωταθλήματα Α΄ Εθνικής (τις χρονιές 1991-92, 1994-95 και 1995-96). Το καλοκαίρι του 1996 μεταγράφηκε για 23 εκ. δραχμές από τον Εθνικό στην ΑΕΛ, με την οποία αγωνίστηκε στο πρωτάθλημα της Β΄ Εθνικής έως και τον Ιανουάριο του 1997, όποτε και πήρε μεταγραφή στην Skoda Ξάνθη. Με τη φανέλα της ομάδας της Ξάνθης ολοκλήρωσε τη χρονιά 1996-97, αγωνιζόμενος στην Α΄ Εθνική.

Ακολούθως αγωνίστηκε για μια χρονιά στην Φ.Α.Σ. Νάουσα (1997-98), για δυο χρονιές στον Α.Ο. Χαϊδαρίου (1998-2000) και για 3 χρονιές στον Π.Α.Ο. Αγίου Δημητρίου (2000-2003), στον οποίο και τερμάτισε την ποδοσφαιρική του σταδιοδρομία.

### Σταδιοδρομία ως προπονητής
Αμέσως με την αποχώρησή του από την ενεργό δράση σαν ποδοσφαιριστής, ο Μιχάλης Γρηγορίου τη χρονιά 2003-04 συνέχισε την παρουσία του στην ομάδα του Μπραχαμίου, αναλαμβάνοντας καθήκοντα προπονητή για πρώτη του φορά στην καριέρα του. Στον Π.Α.Ο. Αγίου Δημητρίου συνέχισε ως προπονητής μέχρι και τον Ιανουάριο του 2005, όποτε και ανέλαβε προπονητής του Αθηναϊκού, με τον οποίο ολοκλήρωσε τη χρονιά 2004-05. Στη συνέχεια εργάστηκε ως προπονητής για 2 χρονιές στον Φωστήρα Ταύρου (2005-2007) και από μία χρονιά στους Αιολικό Μυτιλήνης (2007-08), Π.Α.Σ Κόρινθο (2008-09), Εθνικό Πειραιώς (2009-10) και Δόξα Δράμας (2010-11).

Τον Ιανουάριο του 2012, ανέλαβε προπονητής του Πανσερραϊκού, στον οποίο εργάστηκε για ενάμιση χρόνο, μέχρι και το τέλος της χρονιάς 2012-13. Το καλοκαίρι του 2013 ανέλαβε την τεχνική ηγεσία του Α.Ο.Κ. Κέρκυρα, στον οποίο εργάστηκε για 2 χρόνια. Το καλοκαίρι του 2015 ανέβαλε την τεχνική ηγεσία του Ατρομήτου Αθηνών, στον οποίο όμως εργάστηκε για λίγο διάστημα και συγκεκριμένα μέχρι τον Νοέμβριο. Το καλοκαίρι του 2016, ανέλαβε εκ νέου την τεχνική ηγεσία του Α.Ο.Κ. Κέρκυρα, στον οποίο εργάστηκε μέχρι τον Απρίλιο του 2017.

Τον Μάιο του ίδιου έτους, ανέλαβε την τεχνική ηγεσία του Πανιωνίου, αντικαθιστώντας τον Βλάνταν Μιλόγεβιτς. στον οποίο εργάστηκε για ένα χρόνο, μέχρι τον Μάιο του 2018. Στις 8 Αυγούστου 2019, ανακοινώθηκε η πρόσληψη του από την ΑΕΛ, όπου αντικατέστησε τον Γκόρνταν Πέτριτς. Στην ομάδα της Λάρισας εργάστηκε μέχρι τον Νοέμβριο του 2020. Τον Δεκέμβριο του ίδιου έτους ανέλαβε την τεχνική ηγεσία του Π.Α.Σ. Λαμία. Στις 2 Φεβρουαρίου 2022, η ομάδα ανακοίνωσε τη λύση της συνεργασίας τους. Και στις 25 Ιανουαρίου αναλαμβάνει τον Ιωνικό. 

Την 17 Δεκεμβρίου ανέλαβε την τεχνική ηγεσία του ΠΑΣ Γιάννινα. Στις 24 Μαΐου 2024 ανέλαβε την τεχνική ηγεσία του Πανσερραϊκού.

Στις 23 Φεβρουαρίου 2026 ανέλαβε την τεχνική ηγεσία του Άρη.

## Διακρίσεις
##### Ως προπονητής
* Φωστήρας, Δ' Εθνική, 2007

## Παραπομπές

## Πηγές
* Βιογραφικό Μιχάλη Γρηγορίου στο slgr.gr

## Εξωτερικοί σύνδεσμοι
* Προφίλ Μιχάλη Γρηγορίου στο Soccerway 
* Προφίλ Μιχάλη Γρηγορίου στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Φ.Α.Σ. Νάουσας
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Π.Α.Ο. Αγίου Δημητρίου
Κατηγορία:Έλληνες προπονητές ποδοσφαίρου
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Π.Α.Ο. Αγίου Δημητρίου
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Φωστήρα
Κατηγορία:Προπονητές ποδοσφαίρου Αιολικού Μυτιλήνης
Κατηγορία:Προπονητές ποδοσφαίρου Π.Α.Σ. Κορίνθου
Κατηγορία:Προπονητές ποδοσφαίρου Εθνικού Πειραιώς
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Πανσερραϊκού
Κατηγορία:Προπονητές ποδοσφαίρου Α.Ο. Κέρκυρας
Κατηγορία:Προπονητές ποδοσφαίρου Ατρόμητου Αθηνών
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Α.Σ. Λαμίας
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Π.Α.Σ. Γιάννινα